Harnaaz Sandhu

Si **Harnaaz Kaur Sandhu** (ipinanganak noong 3 Marso 2000) ay isang modelo, aktres at beauty pageant titleholder na Indiyano na kinoronahan bilang Miss Universe 2021**.** Si Sandhu ang ikatlong babaeng Indiyan at ang kauna-unahang Sikh na nanalo bilang Miss Universe.

Si Sandhu ay nakoronahan din bilang Femina Miss India Punjab noong 2019, at naging isang *semifinalist* sa Femina Miss India noong 2019.

## Buhay at pag-aaral 
Ipinanganak si Sandhu sa nayon ng Kohali sa distrito ng Gurdaspur sa mga magulang na sina Pritampal Singh Sandhu, isang rieltor, at si Rabinder Kaur Sandhu, isang hinekolohista. Lumaki si Sandhu sa isang pamilyang Jat Sikh.

Noong 2006, lumipat ang pamilya ni Sandhu sa Inglatera, bago bumalik sa Indiya makalipas ang dalawang taon. Sila ay nanirahan sa Chandigarh kung saan lumaki si Sandhu, at nag-aral sa Shivalik Public School at sa Post Graduate Government College for Girls. Natamo ni Sandhu ang kanyang Bachelor's Degree sa Information Technology at sa kasalukuyan, siya ay kumukuha ng Master's Degree sa pampublikong administrasyon. Siya ay isa ring masugid na tagapagtanggol ng mga hayop, at tagapagtaguyod ng mga karapatan ng kababaihan. Si Sandhu ay matatas sa Punjabi, Hindi, at Ingles.

## Mga paligsahan ng kagandahan 
Nagsimulang sumali sa mga patimpalak ng kagandahan si Sandhu bilang isang dalaga, at nanalo ng mga titulo tulad ng Miss Chandigarh 2017 at Miss Max Emerging Star India 2018.

### Miss Diva 2021 
Noong 16 Agosto 2021, na-shortlist si Sandhu bilang isa sa Top 50 *semifinalist* ng Miss Diva 2021. Kalaunan ay nakumpirma siya bilang isa sa 20 pinalista na sasabak sa Miss Diva na ipapalabas sa telebisyon noong ika-23 ng Agosto. Sa paunang kompetisyon na ginanap noong ika-22 ng Setyembre, iginawad kay Sandhu ang parangal na Miss Beautiful Skin at naging pinalista para sa mga parangal na Miss Beach Body, Miss Beautiful Smile, Miss Photogenic, at Miss Talented.

Sa *opening statement round* ng Miss Diva 2021 noong ika-30 ng Setyembre 2021, ipinahayag ni Sandhu bilang isa sa mga *semifinalist* na:

Nakapasok si Sandhu sa sumunod na *round* ng kompetisyon. Sa huling *question and answer round*, ang limang pinalista ay binigyan ng iba't ibang paksang sasabihin sa pamamagitan ng isang *draw*. Napili ni Sandhu ang *Global Warming and Climate Change*, kung saan ipinarating niya:

Pagkatapos ng kompetisyon, kinoronahan ni Adline Castelino si Sandhu bilang Miss Diva Universe 2021.

### Miss Universe 2021 
#### Kompetisyon 
[thumb|Harnaaz Sandhu, Miss Universe 2021, sa kanyang pagbalik sa [Indiya.|254x254px]]Bilang Miss Diva 2021, si Sandhu ang kumatawan sa Indiya sa Miss Universe 2021. Ang kompetisyon ay ginanap noong 13 Disyembre 2021 sa Eilat, Israel. Mula sa 80 kalahok, napabilang si Sandhu sa Top 16 na sumabak sa *swimsuit competition* at sa Top 10 na sumabak sa *evening gown competition*. Sinuot ni Sandhu para sa evening gown competition ang isang *champaigne silver* na *see-through* gown na dinisenyo ni Saisha Shinde, isang taga-disenyong transekswal na Indiyan.

Pagkatapos ng *evening gown competition*, napabilang si Sandhu bilang isa sa limang pinalista na kakalahok sa *question and answer round*. Itinanong ni Steve Harvey kay Sandhu *"Many people think climate change is a hoax. What would you do to convince them otherwise?"*, kung saan ipinarating niya:

Pagkatapos ng *question and answer round*, napabilang si Sandhu bilang isa sa tatlong pinalista na kakalahok sa *final question round*. Itinanong ni Steve Harvey kay Sandhu *"What advice would you give tp young women watching on how to deal the pressures they face today?"*, kung saan ipinarating niya: Sa panahon ng kanyang katungkulan bilang Miss Universe 2021, nakapaglakbay si Sandhu sa Israel, iba't-ibang lungsod sa Estados Unidos, sa Pilipinas, Indonesya, Kolombya, Biyetnam, Timog Aprika, at ang kanyang sariling bansang Indiya.

Noong Marso 2022, rumampa si Sandhu sa FDCI x Lakme Fashion Week para kina Shivan Bhatiya at Narresh Kukreja sa New Delhi.

Noong Agosto 2022, naging panauhin din si Sandhu sa New York Fashion Week para sa mga taga-disenyong sina Bibhu Mohapatra, Falguni Shane Peacock, at Naeem Khan. Noong Oktubre, lumipad si Sandhu sa Kolombya bilang isang charity ambassador para sa Smile Train, upang bisitahin ang mga pasyente ng cleft lip at cleft palate at saksihan ang isang cleft surgery.

## Pilmograpiya 
thumb|300x300px|Harnaaz Sandhu sa Grazia Millennial Awards noong 2022.

### Mga pelikula 
### Telebisyon 
### Mga music video 
## Mga sanggunian 
## Panlabas na kawing 
* 

Kategorya:Miss Universe
Kategorya:Mga nanalo sa Miss Universe
Kategorya:Ipinanganak noong 2000